כ"ו טבת תשע"ג

 10 בדצמבר 2012

פרוטוקול

ישיבת מליאה - ארגון הפרמקלצ'ר הישראלי 2012-תשע"ג

נוכחים: 35 נוכחים מתוך 120

יו"ר הישיבה: ניר גירון

כתיבת פרוטוקול: יעל שטיינברג ודפנה כהן

על הפרק:

* דיווח וועדת ביקורת
* דיווח הוועד המנהל על מה שנעשה השנה + צוותי העבודה
* הצבעה: חברי וועדת ביקורת + ועד המנהל
* הצעות:
	1. מודל התנהלות בשנה הבאה והגדלת דמי החברות
	2. מודל גביה המתקשר לבנק זמן
	3. וועדת בוררות לחברים למקרי סכסוך
* שאילתא: למה עמותה?

# הישיבה

שי שחל: רוצה לפרק את העמותה

התנהל דיון למה עמותה.

יאן מרטין באנג (חבר ארגון הפרמקלצ'ר בנורבגיה ואורח הארגון בישראל): הרצאה: מקור הפרמקלצ'ר, מהו פרמקלצ'ר?

## דיווח קצר של וועדת ביקורת

ע"י ניר גירון. לא הייתה עבודה פורמלית, כגון הגשת מסמכים לרשם העמותות, תקציבים שנתיים ודוחו".

וועדת הביקורת הייתה מעודכנת בנעשה יחד עם וועד המנהל.

## דיווח כלכלי/תקציבי

ע"י שושנה בובליל, חברת ועד המנהל וגזברית. העמותה ככלי כלכלי היה רעוע. נלי גלוזמן העבירה מסמכים מסודרים אך חלקיים. המסמכים האחרונים הגיעו רק בימים האחרונים של שנת 2012. הנהלת חשבונות צריכה לאחד את כל החלקים ושלא יהיה חסר דבר שנים אחורה. צריכים לעשות ריכוזים ולהעביר לביקורת רו"ח.

- מחיאות כפיים ותודה רבה לשושנה על העבודה המאומצת

## דיווח פעילות 2012

ע"י ברק בן חנן [חברי הוועד המנהל היוצא: ברק בן חנן, שושנה בובליל ונועה פלד] ההתכנסות השנתית שווה מאמץ. בשנה האחרונה ייצרנו פלטפורמות כדי שנוכל להתקיים ביחד. ההפנינג ואתר האינטרנט מקבצים אותנו למקום אחד.

רוצים לשנות תרבות חיים בישראל, תרבות ברת קיימא. השנה האחרונה ייצרה תשתיות. ליצור סדר בהתנהלות. ייצרנו תו פרמקלצ'ר עבור מורים, חוות, ארגונים, פרסומים ותעודות, קידום פרנסה, חקלאות מקיימת בישראל. כל מי שהוא חבר בעמותה רשאי לכתוב באתר.

שושנה בובליל - הרצנו מידעון - 3 במספר. חוויה מדהימה. גיליתי קורסים ועשייה רבה

1. התגלו אנשים וסדנאות על פני כל הארץ. פעילת שקשרה בין אנשים ומקומות.
2. הוקם מעגל עבודה למורי פרמקלצ'ר - חיזוק המורים. שידרוג הרמה והאיכות.
3. הוזמנו על ידי חיים וסביבה להשתתף בהכנת נייר עבודה לקראת ריו 2012.

אסף צ'רטקוף: בשנה שעברה בנינו אתר אינטרנט חדש לקהילת הפרמקלצ'ר. החלטנו לבנות מודל שישרת את כלל קהילת הפרמקלצ'ר כשחברי העמותה יכולים להעלות אליו תכנים- העלאת תיק תכנון, רעיונות, מאמרים, תכנים בצורת אינדקס, מציאת חומר.

לומדים את הבאגים של האתר בשלב זה. בנוי ממערכת קוד פתוח.

דור חבקין: מקווה שאנשים יכניסו מאמרים, תכני קורסים, פרוייקטים שיעבו את האתר.

אסף: כדאי להזין עשייה כל הזמן. מותאם לגלישה בסלולארי. אתר WEB.

עינת [אחראית על הפקת ההפנינג 2012] - קידום פרנסה. אסף אחראי על תוכן הפרסום. תודות לחוות יש מאין, מירב כרמי, מנהלל. תודה לכל המתנדבים. איפשר לבחון כיצד לבנות מעגלי עבודה שיתוגמלו בעתיד. יש מודל כלכלי - תו עסקי מאחורי זה.

מעבר מבודדים לקהילה. ליצור קהילה תומכת כדאי ליצור תפקידים שיקבלו כסף. להחדיר זאת למגזר העסקי, למגזר ירוק. עידן חדש לירוקים. התחלנו מעגל עבודה אצל עידית לב רן באביחיל - קידום מורים בתחום הפרמקלצ'ר. ניתן לפרסם מעגלים נוספים בענייני פרנסה. שת"פ עם קהילת מזון טוב, חוות "חווה ואדם" וכד'.

ספי [מעמותת מזון טוב] - רוצים להניע צוות עבודה בנושא תרבות מקיימת. מזון טוב - תרבת מקדמת חקלאות ברת קיימא. יצרנו אתר, לוח מודעות אינטרנטי. לפני כשנתיים העברתי אנרגיה לקהילת עסק משלוחים.

מזון אורגני - יוזמה הצומחת מתוך ועבור פרמקלצ'ר. הייתי רוצה לראות את זה כצוות צומח ולא רק שלי. שותפי דוד עובדיה ואני מספקים לכ- 100 לקוחות מחקלאים פרטיים מזון אורגני. עוזרים לחקלאים להתפרנס. כמה שיותר חקלאים עדיפים.

האם אנו יכולים בעמותת הפרמקלצ'ר לקדם סוג חקלאות מקיימת עם חותמת אורגנית מוכרת. רוצים ליצור תו תקן - עקרונות - אמון - לקוח - חקלאי. לא במספרים אלא באיכות ערכית.

אליק: יש פער אדיר בין אורגני ללא אורגני. לא ידוע מי אורגני באמת ויש ליצור תקן אמיתי אורגני שישמור על איכות נקייה ולא כמו ה??? - אורגני תעשייתיים. בריאות האדמה והאנשים לפני תו תקן דתי או תעשייתי.

דרור זוהר מקדיתא: מדד אמון קהילתי ולא על ידי תשלום כסף למנגנון מבקר.

ספי: קורא ל- 2 צוותי עבודה

 א. לתו תקן חקלאי

 ב. צוות חקלאי

ברק בן חנן (דרך היער): הכנס בשבת האחרונה יערות מאכל בקדרון היה מוצלח.

תבחנו מה חשוב לכם ואיך נוכל להצתוות למען עשייה מקומית. בעמותת הפרמקלצ'ר הישראלית בשנה האחרונה היה הכל בהתנדבות. נישחק אם לא תצטרפו אלינו. יצרנו מנגנון, הכנסה ואנשים פעילים. שנתנהל מתוך הנאה ופריון עם הכנסה כלכלית.

אסף יבנאי: למה צריך מבנה משפטי של עמותה? לא בטוח שצריך ניהול עמותה יש תקורה מאוד גדולה, ביורוקרטיה. מה הכוח הפוטנציאלי של עמותה?

ולאן עמותה - מבנה משפטי - רוצה להגיע?

האמצעים צריכים לשרת את המטרה ולא להיפך.

## הצעה לסדר היום - לפרק את העמותה

שי שחל: הצעה לסדר יום של העמותה - לפרק את העמותה.

אני בעד ארגון ומכבד את העשייה והאנשים. לא מאמין בעמותה כדרך נכונה. אנשים לא צריכים להתנדב.

הדוגמאות שנתנו לעשיה - לא דורשים עמותה. ההתנהלות של עמותה מכבידה. תקועה בתוך דפוס משפטי ביורוקראטי. לא צריך עמותה כדי לפתח תו תקן. ההתנהלות בתל אביב אבל לא מרגיש שהעמותה תורמת. אבל האנשים עצמם תרמו לי כל אחד ואחד באופן אישי.

אם הקשרים שלנו חזקים ואנו יכולים להרים אתר, עסק, כנס עם מאזן כלכלי ללא הפסדים, עשינו מה שצריך.

הרווח (מפירות העמותה) --> החזון תופס מקומו של גוף משפטי.

אוריאל: כיצד העמותה מגבילה?

ברק: חבל על הוויכוח על צורת הכלי. זה שיש וועד ומישהוא שמנהל נותן ארגון, כיוון, דמי חבר וזה שומר עלינו. לא רוצה לבזבז זמן על צורות התארגנות שונות.

שי: מה קנה המידה לעמותה, השקעה בכסף?

גלעד: באנרגיה, זמן, מה מחייב המנגנון הזה?

ספי: נעשתה עבודת ניקוי ובנייה בשוטף, תחזוק.

שושנה: בהנחה שהניהול תקין, כמה שעות בחודש מכסות כל הפעילות הנדרשת. 2 רו"ח התנדבו לעזור לי לפקח. אין לנו הגודל המספיק כדי להעסיק רו"ח בשכר.

אסף יבנאי: עלה נושא תרומות, בשביל מה? בשביל מה לגייס כסף? תרומות.

אוריאל: מרחיב מעגלים, פנייה לעמותו נוספות, גיוס קולות קוראים, עיריות, האיחוד האירופי וכדו' לא צריך לפרק. מוקדם. נתן לעמותה ונבחן פעילותה.

מיכל ויטל: נצמיח עמותה 3 שנים, נבחן, זה כלי מאוד חשוב.

דור חבקין: שי אמר זה כן לשחק בתוך הבבילון מצריך עבודה לפי חוקי המערכת, הערכה כספית כ- 2,000 ש"ח בשנה. צריך להגיע למצב בסופו של דבר שיש מנכ"ל בעולם הזה נדרש לייצר איזור 4 עכשיו. התשתיות שנבנו מאפשרות לכולם לפרוץ קדימה.

ניר גירון: בתור מי ששותף בכמה עמותות סעיף 46 א' ניהול תקין נדרשים בין 15 ל- 20 אלף ש"ח בשנה, לרשם העמותו, עו"ד, רו"ח, תיחזוק אתר.

שושנה: נעלה באתר שוב את החזון, האידאה. ארגון הפרקמלצ'ר המקומי וברחבי העולם יש לו קריטריונים של 3 שנים תמיכה ובסוף שנה 3 - יציאה לעצמאות. בישראל חייבים עמותה כדי לקבל כסף..

רוב בהצבעה להמשיך לקיים את העמותה.

19 מתנגדים לפירוק

4 נמנעים

0 בעד לפרק

## הצבעה על וועד המנהל החדש

חברי וועד המנהל מציגים עצמם בכמה מילים: ברק, שושנה, מאשה דולב (לא נוכחת) ונועה פלד. ברק בן חנן ושושנה בובליל מבקשים להמשיך בוועד המנהל ואליהן מצטרפת מאשה דולב.

הצבעה לאישור וועד המנהל

פה אחד בעד אלו שהיו (נקבעו: ברק בן חנן, שושנה בובליל ומאשה דולב כחברי וועד המנהל לשנה הקרובה).

## הצבעה: ועדת ביקורת

דור חבקין מבקש לסיים תפקידו ב וועדת ביקורת. צריך מינימום שניים. אייל ברקן מצטרף ויתפקד בוועד המנהל יחד עם ניר גירון.

ההצבעה בעדם פה אחד.

אין התנגדות.

## הצבעה: הגדלת דמי החבר

ברק: ממליץ להעלות את דמי החבר מ- 50 ש"ח לשנה ל- 20 ש"ח לחודש (240 ש" ח בשנה). למי שיש בעיות כספיות יימצא לו פתרון.

השימוש בתו הפרקמלצ'ר הישראלי יעלה 50 ש"ח לחודש. הוכיח את עצמו כמכסה את עצמו. קבוצת המורים קיבלה הכרה והרוויחה מזה.

ברק מפרט למה 20 ש"ח לחודש - כשיהיה תגמול.

יש לנהל אתר אינטרנט, עבודה משרדית תמורת 30 ש"ח לשעה, מנכ"ל וכדו' - 40,000 ש"ח (ראה בנספח מסמך שפורסם בנפרד). אחזקת משרד וציוד, רו"ח ועוד.

התקציב שהוצע מוערך לפי 120 חברים. הצפי של ההפנינג היה 1,000 עד 2,000 ש"ח. הוצאה = הכנסה, כנראה מכסה את עצמו.

משתמש עסקי משלם ומרוויח יותר ממשתמש שהוא חבר ומתעניין בלבד.

אייל ברקן: לכל מי שיש טענות בענייני כספים יעקוב אחר המודל ויראה שנרוויח

שושנה: לשאול את ברק חישובי עלויות/כספים.

ברק מקריא מהמחשב שלו תקציב שמצדיק קיום כלכלי.

ברק לא מוכן להמשיך להסתמך רק על התנדבות ומעוניין שאנשים שלוקחים על עצמם פעילות למען הקהילה שמצריכה השקעה רבה יתוגמלו על כך.

שי שחל: מציע להעלות שכר ל- 3,000 ש"ח לחודש לרכז פעילות.

בני: דורש שקיפות מלאה לכספים והתנהלות.

מיכאל: לבחון האם יש צורך ורצון להגדיל סכומים בהמשך.

שושנה: לעמותה פוטנציאל רב. החברים מתרבים.

ניר גירון: קורא להצבעה

הצבעה להעלאת דמי החבר לשנה מ- 50 ש"ח ל- 240 ש"ח?

17 בעד

1 נגד

8 נמנעים

התקבלה ההצעה להעלאת דמי החבר.

## הקמת בנק זמן

שושנה: הצעה להקמת בנק זמן ארצית (שעות תמותרת תוצרת)

יבנאי, שחר - לשנות הגדרה של פיתוח מודל.

הצבעה פה אחד לפתוח בנק זמן - לחזור עם הצעה קונקרטית

## הקמת מוסד בוררות

שושנה: אנחנו קהילה מכל רחבי הארץ, גישות וגוונים שונים. ועדת בוררות, חברי הארגון מכריעים בנושאים השנויים במחלוקת. מציעה להקים וועדת בוררות ככלי להעשיר את הקהילה. איך להקים.

צבי ניר: ישנו חוב של 35,000 ש"ח של אנשים פרטיים שלא מצא את פתרונו. התנועה התחילה כתנועת פרמקלצ'ר. אם קורה בגידה באמון - האם כולם צריכים לדעת זאת בקהילה או שזה בוררות מסוג אחר? שקיפות? קרה מקרה בקהילה וכדאי להזהיר את הקהילה?

החלטה: בעתיד תעלה שושנה שוב את הנושא עם מידע ומסמכים.